Sweet Love

«Sweet Love», ամերիկացի R&B երգիչ Քրիս Բրաունի երգն է։ Այն թողարկվել է 2012 թվականի ապրիլի 10-ին՝ որպես նրա «Fortune» (2012) կոչվող հինգերորդ ստուդիական ալբոմի երկրորդ սինգլ։ Երգը գրվել է Քրիս Բրաունի, Քորի Մարկսի, Գրեգ Քրթիսի, Polow da Don-ի, Ջեյսոն Փերրիի և Թոմի Դոյլ կրտսերի կողմից։ «Sweet Love»-ը R&B բալլադ է, որի բառերում Քրիս Բրաունը իր սիրեցյալին խնդրում է մերկանալ և սիրով զբաղվել։

Երգը հիմնականում դրական արձագանքներ է ստացել երաժշտական քննադատների կողմից, ովքեր բարձր են գնահատել երգի սեքսուալ բառերը։ Երգը զբաղեցրել է 89-րդ հորիզոնականը Billboard Hot 100 հիթ շքերթում, իսկ Billboard Hot R&B/Hip-Hop Songs հիթ շքերթում 25-րդ հորիզոնականն է զբաղեցրել։

Նախապատմություն և թողարկում 
«Sweet Love» երգի հեղինակներն են Քրիս Բրաունը, Քորի Մարկսը, Գրեգ Քրթիսը, Polow da Don-ը, Ջեյսոն Փերրին և Թոմի Դոյլ կրտսերը։ Polow da Don-ը և Ջեյսոն Փերրին նաև զբաղվել են երգի պրոդյուսերական աշխատանքով։ Աուդիո միքսինգով զբաղվել է Ջեյսեն Ջաշուան, ում օգնել է Թրեյհի Հարիսը։ Գրեգ Քրթիսը նվագել է ստեղնաշարային գործիքները։ 2012 թվականի մարտի 28-ին Բրաունը իր Թվիթթերի էջի միջոցով հայտարարեց, որ «Sweet Love» և «Till I Die» երգերը լինելու են «Fortune» ալբոմի հաջորդ երկու սինգլները և հաջորդելու են «Turn Up the Music» երգին, որը ալբոմի առաջին սինգլն է։ Նույն օրը «Sweet Love» երգը հայտնվեց համացանցում։ Երգի շապիկի պատկերը լուսանկարվել է սև/սպիտակ գույներով և համացանցում տեղադրվել է մարտի 30-ին։ Շապիկի վրա պատկերված է Բրաունը, ով կրում է կոստյում և նստած է հատակին՝ երեք կանանց ոտքերի առջև։ Երգը որպես ալբոմի երկրորդ սինգլ թողարկվեց ապրիլի 10-ին։ Ապրիլի 13-ին այն արդեն մի շարք երկրեներում հասանելի դարձավ թվային ներբեռնման համար iTunes-ում։ Նույն տարվա հուլիսի 26-ին համացանցում տեղադրվեց երգի ռեմիքս տարբերակը, որում իր մասնակցությունն ունի նաև ամերիկացի երգիչ Ար Քելլին։

Հիթ շքերթներ

Շաբաթական հիթ շքերթներ

Տարեվերջի հիթ շքերթներ

Ծանոթագրություններ

Արտաքին հղումներ 
 Երգի տեսահոլովակը YouTube-ում

2012 սինգլներ
Քրիս Բրաունի երգեր
2012 երգեր